
COMUNICAT  DE  PRESĂ



Tribunalul Dâmboviţa, în colaborare cu Asociaţia pentru Studiul Relaţiilor Profesionale de Muncă, Asociaţia Magistraţilor din România - Filiala Dâmboviţa şi Centrul de Cercetare în Ştiinţe Juridice şi Administrative din cadrul Facultăţii de Drept şi Ştiinţe Administrative, a organizat vineri, 10 mai 2024, Conferinţa cu tema „ASPECTE TEORETICE ȘI PRACTICE PRIVIND MODIFICĂRI LEGISLATIVE DIN ANUL 2023”.
Conferinţa, aflată la cea de-a unsprezecea ediţie, s-a desfăşurat în Amfiteatrul Institutului de Cercetări al Universităţii Valahia, situat în Târgovişte, Aleea Sinaia, nr. 13, judeţul Dâmboviţa şi a avut ca scop reunirea profesioniştilor dreptului, teoreticieni şi practicieni, pentru clarificarea unor aspecte doctrinare şi jurisprudenţiale.
	Evenimentul face parte din programul de formare continuă descentralizată a judecătorilor şi îşi propune să contribuie la conturarea unui punct comun între jurisprudenţă şi doctrină, acolo unde sunt probleme controversate generate de legislaţia în continuă schimbare. 
La lucrările conferinţei au participat magistraţi din raza Curţilor de Apel Ploieşti, Bucureşti şi Bacău. De asemenea, la conferinţă a participat şi domnul judecător Narcis Erculescu, membru în cadrul Consiliului Superior al Magistraturii şi doamna Roxana Ioana Petcu,  inspector-şef al Inspecţiei Judiciare.
În cadrul conferinţei au fost abordate următoarele probleme de drept:
· Puncte  de  cotitură  în legislația recentă a muncii din România - Prof. univ. dr. Dan Ţop
·  Modificări legislative aduse infracțiunilor rutiere - Judecător Mihai-Costin TOADER
· [bookmark: _GoBack]Grava eroare științifică! Codul civil nu a reglementat niciodată contractul de muncă  - Avocat Costel GÂLCĂ
· Cum poate inteligența articiala (I.A.) influența instituțiile negocierii contractelor colective de muncă și ale declanșării conflictelor colective de muncă, astfel cum au fost modificate prin Legea nr. 367/2022- Dr. Gioni POPA-ROMAN, Drd. Cătălin FAGHIAN, asistenți judiciari Tribunalul Bacău
·  Obiectul procedurii de cameră preliminară în contextul modificărilor legislative determinate de Legea nr. 201/2023 - Judecător Florin-Georgian CREŢU
· Aspecte de noutate privind modificările legislative referitoare la negocierea și încheierea contractelor colective de muncă, prin prisma Legii nr. 367/2022 - Drd. Cătălin FAGHIAN, asistent judiciar Tribunalul Bacău
·  Jurisprudența CEDO și influența asupra dreptului muncii din România - Lect. univ. dr. Marius MIHĂLĂCHIOIU



PURTĂTOR DE CUVÂNT,
Judecător Georgiana Muraru

